
PËR DETAJIMIN DHE MËNYRËN E PËRDORIMIT TË FONDIT
ANTICOVID-19

Në  mbështetje  të  nenit 100  të  Kushtetutës, të neneve 5 e 45, të ligjit nr.9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 5, të ligjit nr.88/2019, “Për buxhetin e vitit 2020”, të ndryshuar, me propozimin e ministrit të Shëndetësisë dhe Mbrojtjes Sociale, Këshilli i Ministrave

VENDOSI:

1. Fondi antiCovid-19, prej 2 500 milionë lekësh, përdoret nga Ministria e Shëndetësisë dhe Mbrojtjes Sociale, sipas detajimeve të mëposhtme:
a) Në masën 500 milionë lekë, në programin “Shërbimet e kujdesit dytësor”, në kategorinë e shpenzimeve korrente;
b) Në masën 150 milionë lekë, në programin “Shërbimet e shëndetit publik”, në kategorinë e shpenzimeve korrente;
c) Në masën 50 milionë lekë, në programin “Shërbimi Kombëtar i Urgjencës”, në kategorinë e shpenzimeve korrente;
ç) Në masën 800 milionë lekë, në programin “Planifikimi, menaxhimi dhe administrimi”, në kategorinë e shpenzimeve korrente;
d) Në masën 1 000 milionë lekë, në programin “Planifikimi, menaxhimi dhe administrimi”, në kategorinë e shpenzimeve kapitale.
2. Ngarkohen Ministria e Shëndetësisë dhe Mbrojtjes Sociale dhe Ministria e Financave dhe Ekonomisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

